ສະຫະລັດ ມອບອະດີດ ກອງບັນຊາການ ໃຫ້ແກ່ອີຣັກ
ເຈົ້າໜ້າທີ່ສະຫະລັດ ມອບຄ້າຍທະຫານ ທີ່ເຄີຍໃຊ້ ເປັນກອງບັນຊາການ ໃຫ້ແກ່ອີຣັກ ໃນມື້ນີ້.
ຖານທັບຊຶ່ງຄັ້ງນຶ່ງເຄີຍໃຊ້ເປັນກອງບັນຊາການທະຫານສະຫະລັດໃນອີຣັກເວລານີ້ຢູ່ພາຍໃຕ້ ການຄວບຄຸມຂອງອີຣັກແລ້ວ ໂຄສົກຄົນນຶ່ງຂອງກອງທັບສະຫະລັດກ່າວວ່າ ເຈົ້າໜ້າທີ່ສະຫະລັດໄດ້ມອບຄ້າຍ Victory ຫຼືໄຊຊະນະໃຫ້ແກ່ອີຣັກໃນວັນສຸກມື້ນີ້ຫຼັງຈາກເຈົ້າໜ້າທີ່ຂອງປະເທດທັງສອງໄດ້ລົງນາມໃນ ເອກກະສານທີ່ຈຳເປັນຕ່າງໆແລ້ວ ບໍ່ໄດ້ມີພິທີມອບຮັບຢ່າງເປັນທາງການແຕ່ປະການໃດ ມີທະຫານອະເມຣິກັນປະມານ 13,000 ຄົນຍັງຢູ່ໃນປະເທດອີຣັກເວລານີ້ແຕ່ກໍມີກຳນົດທີ່ຈະ ຖອນອອກພາຍໃນທ້າຍເດືອນນີ້ ການຖອນກຳລັງ ທະຫານອະເມຣິກັນດັ່ງກ່າວ ຈະສິ້ນສຸດ ການມີໜ້າທີ່ເລີ່ມມາແຕ່ມີການບຸກເຂົ້າໄປພາຍໃຕ້ການນຳພາຂອງສະຫະລັດໃນປີ 2003 ທີ່ ໄດ້ໂຄ່ນລົ້ມຈອມຜະເດັດການ Saddam Hussein ຄ້າຍ Victory ຊຶ່ງມີອາຄານທະຫານຫຼາຍໆຫຼັງຂອງສະຫະລັດຕັ້ງຢູ່ໃນເຂດຊານເມືອງຂອງ ນະຄອນຫຼວງແບັກແດັດນັ້ນໄດ້ໃຊ້ເປັນກອງບັນຊາການກຳລັງສະຫະລັດໃນອີຣັກນັບແຕ່ທະ ຫານຈາກກອງພົນນ້ອຍທະຫານລາບທີ 3 ຂອງກອງທັບບົກ ສະຫະລັດບຸກເຂົ້າໄປໃນບໍລິ ເວນອ້ອມແອ້ມສະໜາມບິນໃນນະຄອນຫຼວງຂອງອີຣັກເມື່ອ 9 ປີກ່ອນ ໃນຈຸດສູງສຸດນັ້ນ ຄ້າຍດັ່ງກ່າວນີ້ ແມ່ນເປັນບ່ອນຢູ່ຂອງທະຫານອະເມຣິກັນແລະເຈົ້າໜ້າທີ່ ກ່ຽວຂ້ອງທາງທະຫານຂອງສະຫະລັດຫຼາຍກວ່າ 40,000 ຄົນ